რკენა (ორგანიზაცია)

რკენა — ქართული შერეული საბრძოლო ხელოვნების (MMA) პროფესიული ორგანიზაციაა, რომელიც 2025 წელს დაარსდა. ორგანიზაციის მიზანია საქართველოში და რეგიონში არსებული შერეული საბრძლო ხელოვნების ტალანტების აღმოჩენა, განვითარება და მათი საერთაშორისო ასპარეზისთვის - ისეთ ორგანიზაციებში, როგორებიცაა UFC, PFL და ONE Championship - მომზადება.

რკენა წარმოადგენს ახალ პლატფორმას ქართულ შერეულ საბრძოლო ხელოვნებაში და მისი საქმიანობა აქტიურად მიმდინარეობს Setanta Sports-ის მხარდაჭერით, რომლის მეშვეობითაც ორგანიზაციის ღონისძიებები საერთაშორისო მაუწყებლობაზე გადის. 

 ისტორია 

 დაარსება 
რკენა ოფიციალურად დაფუძნდა 2025 წელს საქართველოში. ორგანიზაციის შექმნის იდეა უკავშირდება ქართულ შერეულ საბრძოლო ხელოვნებაში არსებული ტალანტების სიმრავლესა და სისტემური განვითარების აუცილებლობას. ორგანიზაციის მმართველი პარტნიორის, გიორგი დოდელიას განცხადებით, რკენა შეიქმნა როგორც ხიდი ადგილობრივ მებრძოლებსა და შერეული საბრძლო ხელოვნების გლობალურ ინდუსტრიას შორის.

Setanta Sports-მა, რომელმაც წლების განმავლობაში მნიშვნელოვანი როლი ითამაშა შერეული საბრძლო ხელოვნების რეგიონულ პოპულარიზაციაში, ორგანიზაციის მთავარი მხარდამჭერის როლი იტვირთა.

 რკენა 1 

 პირველი ღონისძიება 
რკენა 1 — ორგანიზაციის სადებიუტო ღონისძიება - გაიმართა თბილისში, სპორტის სასახლეში და იქცა ერთ-ერთ ყველაზე მასშტაბურ შერეული საბრძლო ხელოვნების ღონისძიებად თანამედროვე ქართული სპორტის ისტორიაში.

ღონისძიებას 7,000-ზე მეტი მაყურებელი დაესწრო უშუალოდ დარბაზში, ხოლო Setanta Sports-ის არხებზე მას ასიათასობით მაყურებელი ადევნებდა თვალს მსოფლიოს მასშტაბით.

 შედეგები და სტატისტიკა 

 სულ გაიმართა 9 ორთაბრძოლა
 7 ბრძოლა დასრულდა ნოკაუტით ან ტექნიკური ნოკაუტით
 9 ქართველი მებრძოლიდან 7 გამარჯვებული გამოვიდა
 მხოლოდ 2 ბრძოლა მივიდა მსაჯთა გადაწყვეტილებამდე

რკენა 1-მა ფართო გამოხმაურება მიიღო როგორც გულშემატკივრების, ისე პროფესიონალი შერეული საბრძლო ხელოვნების ექსპერტების მხრიდან, რომლებმაც ღონისძიება მაღალი ორგანიზაციული და სპორტული დონით შეაფასეს.

 მნიშვნელოვანი ორთაბრძოლები 
მინი|მერაბ შარიქაძე, ყოფილი რაგბისტი, საქართველოს ეროვნული ნაკრების ყოფილი კაპიტანი, შერეულ საბრძლო ხელოვნებაში მისი დებიუტი "რკენა 1"-ს ღონისძიებაზე შედგა.
ღონისძიების მთავარ ბრძოლაში საქართველოს რაგბის ეროვნული ნაკრების ყოფილმა კაპიტანმა მერაბ შარიქაძემ შერეულ საბრძლო ხელოვნებაში სადებიუტო ბრძოლა გამართა და პოლონელი პატრიკ კონტნი ტექნიკური ნოკაუტით დაამარცხა.

სანახაობრივი ფინიშები მოიპოვეს ასევე:

 დავით ლორთქიფანიძემ
 იაროსლავ ჩოკობოკმა
 ნიკოლოზ აბრამიშვილმა
 ზურაბ „Iron Side“ ივანიაძემ

 ბონუსები 
რკენა 1-ზე ორგანიზაციამ დააწესა სპეციალური ბონუსები:

 საღამოს საუკეთესო ბრძოლა: ჯანსუ გოგია - იულდაშევ ჯალოლიდინი
 საღამოს საუკეთესო ვადამდელი გამარჯვება: იაროსლავ ჩოკობოკი
 საღამოს საუკეთესო მებრძოლი: ნიკოლოზ აბრამიშვილი
 საღამოს საუკეთესო დაბრუნება: საბა სოზაშვილი

 ორგანიზაციის მიზნები და ხედვა 
რკენას მთავარი მიზანია შერეული საბრძლო ხელოვნების მძლავრი ეკოსისტემის შექმნა საქართველოში და რეგიონში. ორგანიზაცია გეგმავს:

 საბრძოლო საღამოების რეგულარულ სერიას
 ახალგაზრდა ტალანტების განვითარებას
 საერთაშორისო ორგანიზაციებთან თანამშრომლობას
 ქართველი მებრძოლების გლობალურ ასპარეზზე გაყვანას

ორგანიზაციის გრძელვადიანი მიზანია რკენა იქცეს რეგიონულ ცენტრად, რომელიც შერეული საბრძლო ხელოვნების კულტურას გააძლიერებს და პროფესიულ დონეზე განავითარებს.

 მაუწყებლობა 
რკენას ღონისძიებები გადაიცემა Setanta Sports-ის პლატფორმებზე, მათ შორის პირდაპირ ეთერში setantasports.com-ზე, რაც უზრუნველყოფს ფართო საერთაშორისო აუდიტორიას.

 სქოლიო 

კატეგორია:სპორტული ორგანიზაციები
კატეგორია:ორგანიზაციები ანბანის მიხედვით